อยากทราบว่าใช้ยาขี้ผึ้งmecylic (ยาทาภายนอก) รักษาโรคผิวหนังเป็นเวลานาน จะส่งผลลดประสิทธิภาพการทานยาคุมกำเนิดหรือไม่ เห็นข้อบ่งชี้ ไม่ให้ทานร่วมกับยาประเภท fluconazole, itraconazole, ketoconazole ค่ะ กังวลว่ายาทาภายนอก มีผลด้วยไหมคะ
สวัสดีค่ะ ยาขี้ผึ้งสำหรับทาผิวหนัง ยี่ห้อ Mecyclic นั้น มีตัวยาคือ betamethasone dipropionate และ salicylic acid ซึ่ง betamethasone เป็นยาสเตียรอยด์ ซึ่งถือว่าเป็นยาอันตราย และไม่ควรทาต่อเนื่องนานเกิน 2 สัปดาห์โดยที่ไม่ได้อยู่ในความดูแลของแพทย์ เพราะหากทาต่อเนื่องนาน อาจทำให้ผิวหนังบางลง เสี่ยงต่อการติดเชื้อได้ อีกทั้ง ยาอาจถูกดูดซึมเข้าสู่กระแสเลือด และทำให้เกิดภาวะแทรกซ้อนตามมาภายหลังได้ ดังนั้น หากใช้ต่อเนื่องมานานเกิน 2 สัปดาห์แล้ว ควรหยุดใช้ และหากยังมีอาการที่ผิวหนัง ควรไปพบแพทย์เฉพาะผิวหนังรักษาค่ะสำหรับยาคุมกำเนิด ยาชนิดนี้ ไม่ได้มีผลต่อประสิทธิภาพของยาคุมกำเนิดค่ะส่วนยา fluconazole, itraconazole, ketoconazole ซึ่งเป็นยาฆ่าเชื้อรา ก็จะไปมีผลยับยั้งเอนไซม์ cytochrome P450 IIIA4 (CYP3A4) ซึ่งยาคุมกำเนิดจะใช้เอนไซม์ชนิดนี้ในกระบวนการเมตาบอลึซึม ดังนั้น ก็จะมีผลทำให้ระดับฮอร์โมนจากยาคุมในกระแสเลือดเพิ่มขึ้นได้ ดังนั้น อาจทำให้เกิดผลข้างเคียงจากยาคุมเพิ่มได้ แต่ไม่ได้ทำให้ประสิทธิภาพในการคุมกำเนิดลดลงไปค่ะ